કેરળ સીએમ ઓફિસે પોતાના ઓફિશિયલ ટ્વિટર હેંડલ પરથી ટ્વિટ કરીને માહિતી આપી છે કે, “કેરલ 100 વર્ષની સૌથી ભયાનક મુસીબતનો સામનો કરી રહ્યું છે. 80 ડેમ ખોલી નાખવામાં આવ્યા છે. મે મહિનાથી અત્યાર સુધીમાં કુલ 324 લોકોએ જીવ ગુમાવ્યા છે અને 2,23,139 લોકો હજુ પણ રાહત કેમ્પમાં છે.” 4 જિલ્લાઓ અલાપ્પુઝા, એર્નાકુલમ, પથમતિત્તા અને ત્રિશૂરમાં પૂરના કારણે સ્થિતિ સૌથી વધુ ખરાબ છે. પંપા, પેરિયાર અને ચાલાકુડી નદીઓએ ગાંડીતૂર બની છે. 8 ઓગસ્ટથી શરૂ થયેલી તારાજીમાં રાજ્યને કુલ 8000 કરોડથી વધુનું નુકસાન થયું છે.